CELEX: 32013R0577
Language: et
Date: 2013-06-28 00:00:00
Title: Komisjoni rakendusmäärus (EL) nr 577/2013, 28. juuni 2013 , mis käsitleb Euroopa Parlamendi ja nõukogu määruses (EL) nr 576/2013 ettenähtud identifitseerimisdokumentide näidiseid koerte, kasside ja valgetuhkrute mittekaubanduslikuks liikumiseks, territooriumide ja kolmandate riikide loetelude kehtestamist ning nõudeid teatavatele tingimustele vastavust tõendavate deklaratsioonide vormi, kujunduse ja keelte kohta  EMPs kohaldatav tekst

28.6.2013   
            
            
               ET
            
            
               Euroopa Liidu Teataja
            
            
               L 178/109
            
         KOMISJONI RAKENDUSMÄÄRUS (EL) nr 577/2013,
   28. juuni 2013,
   mis käsitleb Euroopa Parlamendi ja nõukogu määruses (EL) nr 576/2013 ettenähtud identifitseerimisdokumentide näidiseid koerte, kasside ja valgetuhkrute mittekaubanduslikuks liikumiseks, territooriumide ja kolmandate riikide loetelude kehtestamist ning nõudeid teatavatele tingimustele vastavust tõendavate deklaratsioonide vormi, kujunduse ja keelte kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   Võttes arvesse Euroopa Parlamendi ja nõukogu 12. juuni 2013. aasta määrust (EL) nr 576/2013 lemmikloomade mittekaubandusliku liikumise kohta, millega tunnistatakse kehtetuks määrus (EÜ) nr 998/2003 (1), ja eelkõige selle määruse artikli 7 lõiget 3, artikli 11 lõiget 4, artikli 13 lõikeid 1 ja 2, artikli 21 lõiget 2 ja artikli 25 lõiget 2,
   ning arvestades järgmist:
   
               (1)
            
            
               Määruses (EL) nr 576/2013 on sätestatud loomatervishoiunõuded, mida kohaldatakse lemmikloomade mittekaubandusliku liikumise suhtes liikmesriikide vahel või territooriumilt või kolmandast riigist ja selle liikumise vastavuse kontrollimist käsitlevad eeskirjad. Käesoleva määrusega tunnistatakse kehtetuks ja asendatakse Euroopa Parlamendi ja nõukogu 26. mai 2003. aasta määrus (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ (2).
            
         
               (2)
            
            
               Koerad, kassid ja valgetuhkrud on esitatud määruse (EL) nr 576/2013 I lisa A osas olevas loetelus kui selle määrusega hõlmatud loomaliik.
            
         
               (3)
            
            
               Määruses (EL) nr 576/2013 on sätestatud, et koeri, kasse ja valgetuhkruid tohib tuua liikmesriiki teisest liikmesriigist või territooriumidelt või kolmandatest riikidest ainult siis, kui neile on tehtud marutaudivastane vaktsineerimine, mis vastab nimetatud määruse III lisas esitatud kehtivusnõuetele. Siiski võib lubada vaktsineerimata või kõnealuse määruse III lisas esitatud kehtivusnõuetele mittevastavate kutsikate, kassipoegade ja valgetuhkru poegade sissetoomist liikmesriikidest või määruse (EL) nr 576/2013 artikli 13 kohaselt loetletud territooriumidelt või kolmandatest riikidest, kui omanik või volitatud isik esitab muu hulgas allkirjastatud deklaratsiooni, milles kinnitatakse, et lemmikloomadel ei ole olnud alates sünnist kuni mittekaubandusliku liikumise hetkeni kokkupuuteid marutaudile vastuvõtlikku liiki kuuluvate metsloomadega. Seetõttu on asjakohane, et käesolevas määruses sätestatakse nõuded kõnealuse deklaratsiooni vormi, kujunduse ja keelte kohta.
            
         
               (4)
            
            
               Lisaks on määruses (EL) nr 576/2013 sätestatud, et komisjon peab vastu võtma kaks loetelu territooriumide või kolmandate riikide kohta, kust mittekaubanduslikel eesmärkidel transporditavad koerad, kassid või valgetuhkrud ei pea läbima marutaudi antikehade tiitrimise testi. Üks nendest loeteludest peaks hõlmama neid territooriume või kolmandaid riike, kes on tõendanud, et nad kohaldavad samasuguse sisu ja mõjuga eeskirju kui liikmesriigid, ja teine loetelu peaks hõlmama neid territooriume või kolmandaid riike, kes on tõendanud, et nad täidavad vähemalt määruse (EL) nr 576/2013 artikli 13 lõikes 2 kehtestatud kriteeriume. Seetõttu on asjakohane esitada need loetelud käesoleva määruse lisas.
            
         
               (5)
            
            
               Lisaks tuleks nimetatud loeteludes arvesse võtta Horvaatia ühinemislepingu sätteid, mille kohaselt saab Horvaatiast Euroopa Liidu liige 1. juulil 2013, ja Euroopa Ülemkogu 11. juuli 2012. aasta otsust 2012/419/EL (millega muudetakse Mayotte’i staatust Euroopa Liidu suhtes) (3), mille kohaselt ei ole Mayotte alates 1. jaanuarist 2014 enam ülemeremaa ja -territoorium, mille suhtes kohaldatakse Euroopa Liidu toimimise lepingu neljandat osa, vaid sellest saab äärepoolseim piirkond ELi toimimise lepingu artikli 349 tähenduses.
            
         
               (6)
            
            
               Määruses (EL) nr 576/2013 on samuti sätestatud, et koeri, kasse ja valgetuhkruid tohib liikmesriikidesse transportida muudelt kui käesoleva määruse lisas loetletud territooriumidelt või muudest kolmandatest riikidest ainult siis, kui neile on tehtud marutaudi antikehade tiitrimise test, mis vastab määruse (EL) nr 576/2013 IV lisas esitatud kehtivusnõuetele. Eespool nimetatud testi ei kohaldata läbi territooriumi või kolmanda riigi toimuva transiidi korral, kui omanik või volitatud isik esitab allkirjastatud deklaratsiooni, et asjaomased loomad ei ole kokku puutunud marutaudile vastuvõtlikku liiki kuuluvate metsloomadega ja nad ei ole väljunud transpordivahendist või rahvusvahelise lennujaama territooriumilt. Seetõttu on asjakohane, et käesolevas määruses sätestatakse nõuded kõnealuse deklaratsiooni vormi, kujunduse ja keelte kohta.
            
         
               (7)
            
            
               Määruse (EL) nr 576/2013 IV lisas esitatud kehtivusnõuete alla kuulub kohustus teha nimetatud analüüs laboratooriumis, mis on heaks kiidetud kooskõlas nõukogu 20. märtsi 2000. aasta otsusega 2000/258/EÜ (millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest) (4), kus on sätestatud, et Prantsusmaal Nancys asuv Agence française de sécurité sanitaire des aliments (AFSSA, mis on alates 1. juulist 2010 ühendatud toidu, keskkonna ja töö sanitaarohutuse riikliku ametiga (Agence nationale de sécurité sanitaire de l'alimentation, de l’environnement et du travail, edaspidi „ANSES”)) hindab liikmesriikide ja kolmandate riikide laboratooriume, et anda neile luba teha seroloogilisi teste marutaudivaktsiinide tõhususe jälgimiseks koertel, kassidel ja valgetuhkrutel.
            
         
               (8)
            
            
               Määruses (EL) 576/2013 on samuti sätestatud, et teisest liikmesriigist mittekaubanduslikel eesmärkidel liikmesriiki viidavate koerte, kasside ja valgetuhkrutega peab kaasas olema passi vormis identifitseerimisdokument vastavalt komisjoni poolt heaks kiidetud näidisele. See näidis peab sisaldama andmevälju määruses (EL) nr 576/2013 nõutud teabe esitamiseks. Passi näidis ja passi kohta esitatud täiendavad nõuded tuleb esitada käesoleva määruse lisas ning liidu õigusaktide selguse ja lihtsuse huvides tuleks kehtetuks tunnistada komisjoni 26. novembri 2003. aasta otsus 2003/803/EÜ, millega kehtestatakse näidispass koerte, kasside ja valgetuhkrute ühendusesiseseks liikumiseks (5).
            
         
               (9)
            
            
               Määruses (EL) 576/2013 on samuti sätestatud, et territooriumilt või kolmandast riigist mittekaubanduslikel eesmärkidel liikmesriiki viidavate koerte, kasside ja valgetuhkrutega peab kaasas olema veterinaarsertifikaadi vormis identifitseerimisdokument vastavalt komisjoni poolt heaks kiidetud näidisele. See näidis peab sisaldama andmevälju määruses (EL) nr 576/2013 nõutud teabe esitamiseks. Seetõttu on asjakohane esitada see näidis käesoleva määruse lisas.
            
         
               (10)
            
            
               Erandina liikmesriiki territooriumilt või kolmandast riigist liikumise korral kehtestatud veterinaarsertifikaadi vormist on määruses (EL) nr 576/2013 sätestatud, et liikmesriigid peavad lubama koerte, kasside ja valgetuhkrute mittekaubanduslikku liikumist territooriumilt või kolmandast riigist, kui see territoorium või kolmas riik on tõendanud, et kohaldab samasuguse sisu ja mõjuga eeskirju kui liikmesriigid, kui eespool nimetatud loomadega kaasas olev identifitseerimisdokument on välja antud vastavalt kehtestatud korrale, mis käsitleb ühest liikmesriigist teise liikumist. Et seda näidispassi oleks kõnealustel juhtudel võimalik kasutada, on vaja teha mitmeid tehnilisi kohandusi, eelkõige seoses esilehel olevate detailidega, mis ei vasta täielikult liikmesriigi poolt välja antud passide suhtes kohaldatavatele nõuetele. Seetõttu on selguse huvides asjakohane esitada käesolevas määruses selliste passide näidisvorm.
            
         
               (11)
            
            
               Määruses (EL) nr 576/2013 on sätestatud, et kui mittekaubanduslikel eesmärkidel transporditavate koerte, kasside või valgetuhkrute arv on ühe liikumise ajal suurem kui viis, siis tuleb nende loomade suhtes kohaldada nõukogu 13. juuli 1992. aasta direktiivis 92/65/EMÜ (6) (milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse) kehtestatud asjaomaseid loomatervishoiunõudeid, välja arvatud teatavatel tingimustel ja teatavate loomakategooriate puhul.
            
         
               (12)
            
            
               Lisaks võeti vastu komisjoni 3. detsembri 2004. aasta otsus 2004/839/EÜ (millega kehtestatakse tingimused kutsikate ja kassipoegade mittekaubanduslikule liikumisele kolmandatest riikidest ühendusse) (7) ja komisjoni 2. veebruari 2005. aasta otsus 2005/91/EÜ (millega kehtestatakse marutaudivastase vaktsineerimise kehtivusperiood) (8), et kehtestada ühtsed eeskirjad määruse (EÜ) nr 998/2003 rakendamiseks. Nendes õigusaktides kehtestatud eeskirjad on nüüd läbi vaadatud ja lisatud määruse (EL) nr 576/2013 sätetele. Seetõttu tuleks liidu õigusaktide selguse ja lihtsuse huvides otsused 2004/839/EÜ ja 2005/91/EÜ kehtetuks tunnistada.
            
         
               (13)
            
            
               Nõukogu 17. detsembri 1996. aasta direktiivis 96/93/EÜ (loomade ja loomsete saaduste sertifitseerimise kohta) (9) on sätestatud eeskirjad, mida tuleb järgida veterinaariaalastes õigusaktides nõutud sertifikaatide väljaandmisel, et vältida eksitavate või võltssertifikaatide väljaandmist. Seetõttu on asjakohane tagada, et kolmandate riikide veterinaarametnikud kohaldavad eeskirju ja põhimõtteid, mis on vähemalt samaväärsed kõnealuses direktiivis sätestatutega.
            
         
               (14)
            
            
               Komisjoni 14. juuli 2011. aasta delegeeritud määruses (EL) nr 1152/2011 (millega täiendatakse Euroopa Parlamendi ja nõukogu määrust (EÜ) nr 998/2003 tervishoiualaste ennetusmeetmete osas koertel esineva Echinococcus multilocularise nakkuse tõrjeks) (10) on sätestatud, et alates 1. jaanuarist 2012 tuleb nimetatud määruse I lisas loetletud liikmesriikidesse või nende osadesse sisenevatele koertele manustada Echinococcus multilocularise parasiidi vastaseid ravimeid vastavalt selles määruses kehtestatud nõuetele.
            
         
               (15)
            
            
               Käesolevat määrust tuleks kohaldada, ilma et see piiraks komisjoni 21. veebruari 2006. aasta otsuse 2006/146/EÜ (teatavate Lääne-Malaisiast ja Austraaliast toodavate lendkoerte, koerte ja kasside suhtes kohaldatavate teatavate kaitsemeetmete kohta) (11) kohaldamist, millega keelatakse koerte ja kasside import Lääne-Malaisiast ja kasside import Austraaliast, kui ei ole täidetud teatavad tingimused vastavalt kas Nipah' haiguse või Hendra haiguse kohta.
            
         
               (16)
            
            
               Käesolevat määrust kohaldatakse alates määruse (EL) nr 576/2013 kohaldamise kuupäevast.
            
         
               (17)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 576/2013 artiklites 7, 11 ja 12 osutatud deklaratsioonide vormi, kujundust ja keeli käsitlevad nõuded
   1.   Määruse (EL) nr 576/2013 artikli 7 lõike 2 punktis a ja artikli 11 lõikes 2 osutatud deklaratsioonid koostatakse kooskõlas käesoleva määruse I lisa 1. osas esitatud vormi ja kujundusega ja need peavad vastama nimetatud lisa 3. osas kehtestatud nõuetele keelte kohta.
   2.   Määruse (EL) nr 576/2013 artikli 12 lõike 1 punktis c osutatud deklaratsioon koostatakse kooskõlas käesoleva määruse I lisa 2. osas esitatud vormi ja kujundusega ja need peavad vastama nimetatud lisa 3. osas kehtestatud nõuetele keelte kohta.
   Artikkel 2
   Määruse (EL) nr 576/2013 artiklis 13 osutatud loetelud territooriumide ja kolmandate riikide kohta
   1.   Määruse (EL) nr 576/2013 artikli 13 lõikes 1 osutatud loetelu territooriumide ja kolmandate riikide kohta on esitatud käesoleva määruse II lisa 1. osas.
   2.   Määruse (EL) nr 576/2013 artikli 13 lõikes 2 osutatud loetelu territooriumide ja kolmandate riikide kohta on esitatud käesoleva määruse II lisa 2. osas.
   Artikkel 3
   Passinäidised koerte, kasside ja valgetuhkrute mittekaubanduslikuks liikumiseks
   1.   Määruse (EL) nr 576/2013 artikli 21 lõikes 1 osutatud pass koostatakse kooskõlas käesoleva määruse III lisa 1. osas esitatud vormiga ja see peab vastama nimetatud lisa 2. osas kehtestatud lisanõuetele.
   2.   Erandina lõikest 1 tuleb määruse (EL) nr 576/2013 artikli 27 punkti a kohaselt käesoleva määruse II lisa 1. osas loetletud territooriumil või kolmandas riigis välja antud passid koostada vastavalt käesoleva määruse III lisa 3. osas esitatud näidisele ja need peavad olema kooskõlas nimetatud lisa 4. osas kehtestatud lisanõuetega.
   Artikkel 4
   Veterinaarsertifikaat koerte, kasside ja valgetuhkrute mittekaubanduslikuks liikumiseks liitu
   Määruse (EL) nr 576/2013 artikli 25 lõikes 1 osutatud veterinaarsertifikaat peab olema:
   
               a)
            
            
               koostatud vastavalt käesoleva määruse IV lisa 1. osas esitatud näidisele;
            
         
               b)
            
            
               nõuetekohaselt täidetud ja välja antud kooskõlas nimetatud lisa 2. osas esitatud selgitavate märkustega;
            
         
               c)
            
            
               veterinaarsertifikaadile peab olema lisatud määruse (EL) nr 576/2013 artikli 25 lõikes 3 osutatud kirjalik deklaratsioon, mis on koostatud vastavalt nimetatud lisa 3. osa jaotises A esitatud näidisele ja vastab selle lisa 3. osa jaotises B esitatud lisanõuetele.
            
         Artikkel 5
   Kehtetuks tunnistamine
   Otsused 2003/803/EÜ, 2004/839/EÜ ja 2005/91/EÜ tunnistatakse kehtetuks.
   Artikkel 6
   Jõustumine ja kohaldatavus
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Määrust kohaldatakse alates 29. detsembrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuni 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  Vt käesoleva Euroopa Liidu Teataja lk 1.
   
      (2)  ELT L 146, 13.6.2003, lk 1.
   
      (3)  ELT L 204, 31.7.2012, lk 131.
   
      (4)  EÜT L 79, 30.3.2000, lk 40.
   
      (5)  ELT L 312, 27.11.2003, lk 1.
   
      (6)  EÜT L 268, 14.9.1992, lk 54.
   
      (7)  ELT L 361, 8.12.2004, lk 40.
   
      (8)  ELT L 31, 4.2.2005, lk 61.
   
      (9)  EÜT L 13, 16.1.1997, lk 28.
   
      (10)  ELT L 296, 15.11.2011, lk 6.
   
      (11)  ELT L 55, 25.2.2006, lk 44.
   
      I LISA
      
         Määruse (EL) nr 576/2013 artikli 7 lõike 2 punktis a ja artikli 11 lõikes 2 ja artikli 12 lõike 1 punktis c osutatud
      
      
         deklaratsioonide vormi, kujundust ja keeli käsitlevad nõuded
      
      1.   OSA
      
         Määruse (EL) nr 576/2013 artikli 7 lõike 2 punktis a ja artikli 11 lõikes 2 osutatud deklaratsioonide vormi ja kujundust käsitlevad nõuded
      
      
         
      2.   OSA
      
         Määruse (EL) nr 576/2013 artikli 12 lõike 1 punktis c osutatud deklaratsiooni vormi ja kujundust käsitlevad nõuded
      
      
         
      3.   OSA
      
         Määruse (EL) nr 576/2013 artikli 7 lõike 2 punktis a ja artikli 11 lõikes 2 ja artikli 12 lõike 1 punktis c osutatud deklaratsioonide keeli käsitlevad nõuded
      
      Deklaratsioonid koostatakse vähemalt ühes sihtkohaks/sisenemiskohaks oleva liikmesriigi ametlikus keeles ja inglise keeles.
   
   
      II LISA
      
         Määruse (EL) nr 576/2013 artiklis 13 osutatud loetelud territooriumide ja kolmandate riikide kohta
      
      1. OSA
      
         Määruse (EL) nr 576/2013 artikli 13 lõikes 1 osutatud loetelud territooriumide ja kolmandate riikide kohta
      
      
                  ISO kood
               
               
                  Territoorium või kolmas riik
               
            
                  AD
               
               
                  Andorra;
               
            
                  CH
               
               
                  Šveits
               
            
                  FO
               
               
                  Fääri saared
               
            
                  GI
               
               
                  Gibraltar
               
            
                  GL
               
               
                  Gröönimaa
               
            
                  HR (1)
                  
               
               
                  Horvaatia
               
            
                  IS
               
               
                  Island
               
            
                  LI
               
               
                  Liechtenstein
               
            
                  MC
               
               
                  Monaco
               
            
                  NO
               
               
                  Norra
               
            
                  SM
               
               
                  San Marino
               
            
                  VA
               
               
                  Vatikani Linnriik
               
            
         
      2. OSA
      
         Määruse (EL) nr 576/2013 artikli 13 lõikes 2 osutatud loetelud territooriumide ja kolmandate riikide kohta
      
      
                  ISO kood
               
               
                  Territoorium või kolmas riik
               
               
                  Hõlmatud territooriumid
               
            
                  AC
               
               
                  Ascensioni saar
               
               
                   
               
            
                  AE
               
               
                  Araabia Ühendemiraadid
               
               
                   
               
            
                  AG
               
               
                  Antigua ja Barbuda
               
               
                   
               
            
                  AR
               
               
                  Argentina
               
               
                   
               
            
                  AU
               
               
                  Austraalia
               
               
                   
               
            
                  AW
               
               
                  Aruba
               
               
                   
               
            
                  BA
               
               
                  Bosnia ja Hertsegoviina
               
               
                   
               
            
                  BB
               
               
                  Barbados
               
               
                   
               
            
                  BH
               
               
                  Bahrein
               
               
                   
               
            
                  BM
               
               
                  Bermuda
               
               
                   
               
            
                  BQ
               
               
                  Bonaire, Sint Eustatius ja Saba
               
               
                   
               
            
                  BY
               
               
                  Valgevene
               
               
                   
               
            
                  CA
               
               
                  Kanada
               
               
                   
               
            
                  CL
               
               
                  Tšiili
               
               
                   
               
            
                  CW
               
               
                  Curaçao
               
               
                   
               
            
                  FJ
               
               
                  Fidži
               
               
                   
               
            
                  FK
               
               
                  Falklandi saared
               
               
                   
               
            
                  HK
               
               
                  Hongkong
               
               
                   
               
            
                  JM
               
               
                  Jamaica
               
               
                   
               
            
                  JP
               
               
                  Jaapan
               
               
                   
               
            
                  KN
               
               
                  Saint Kitts ja Nevis
               
               
                   
               
            
                  KY
               
               
                  Kaimanisaared
               
               
                   
               
            
                  LC
               
               
                  Saint Lucia
               
               
                   
               
            
                  MS
               
               
                  Monteserrat
               
               
                   
               
            
                  MU
               
               
                  Mauritius
               
               
                   
               
            
                  MX
               
               
                  Mehhiko
               
               
                   
               
            
                  MY
               
               
                  Malaisia
               
               
                   
               
            
                  NC
               
               
                  Uus-Kaledoonia
               
               
                   
               
            
                  NZ
               
               
                  Uus-Meremaa
               
               
                   
               
            
                  PF
               
               
                  Prantsuse Polüneesia
               
               
                   
               
            
                  PM
               
               
                  Saint-Pierre ja Miquelon
               
               
                   
               
            
                  RU
               
               
                  Venemaa
               
               
                   
               
            
                  SG
               
               
                  Singapur
               
               
                   
               
            
                  SH
               
               
                  Saint Helena
               
               
                   
               
            
                  SX
               
               
                  Sint-Maarten
               
               
                   
               
            
                  TT
               
               
                  Trinidad ja Tobago
               
               
                   
               
            
                  TW
               
               
                  Taiwan
               
               
                   
               
            
                  US
               
               
                  Ameerika Ühendriigid
               
               
                  AS – Ameerika Samoa
                  GU – Guam
                  MP – Põhja-Mariaanid
                  PR – Puerto Rico
                  VI – USA Neitsisaared
               
            
                  VC
               
               
                  Saint Vincent ja Grenadiinid
               
               
                   
               
            
                  VG
               
               
                  Briti Neitsisaared
               
               
                   
               
            
                  VU
               
               
                  Vanuatu
               
               
                   
               
            
                  WF
               
               
                  Wallis ja Futuna
               
               
                   
               
            
                  YT (2)
                  
               
               
                  Mayotte
               
               
                   
               
            
         (1)  Kohaldatav ainult kuni kõnealusest ühinevast riigist saab Euroopa Liidu liikmesriik.
      
         (2)  Kohaldatav ainult kuni kõnealusest territooriumist saab liidu äärepoolseim piirkond ELi toimimise lepingu artikli 349 tähenduses.
   
   
      III LISA
      
         Passinäidised koerte, kasside ja valgetuhkrute mittekaubanduslikuks liikumiseks
      
      1.   OSA
      
         Liikmesriigis välja antud passi näidis
      
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      2.   OSA
      
         Lisanõuded liikmesriigis välja antud passi kohta
      
      
                  1.
               
               
                  Passi vorm:
                  Passi mõõtmed on 100 × 152 mm.
               
            
                  2.
               
               
                  Passi kaas
                  
                              a)
                           
                           
                              Esikaas:
                              
                                          i)
                                       
                                       
                                          värv: sinine (PANTONE® Reflex Blue) kollaste tähtedega (PANTONE® Yellow) ülemises veerandis, mis järgivad Euroopa embleemi spetsifikaati (1);
                                       
                                    
                                          ii)
                                       
                                       
                                          sõnade „Euroopa Liit” ja väljaandva liikmesriigi nime trükkimisel kasutatakse samasugust kirjatüüpi;
                                       
                                    
                                          iii)
                                       
                                       
                                          allossa peab olema trükitud passi välja andnud liikmesriigi ISO kood, millele järgneb kordumatu tähtnumbriline kood (1. osas esitatud passi näidises viidatakse sellele kui „numbrile”).
                                       
                                    
                        
                              b)
                           
                           
                              Esikaane sisekülg ja sisekaane tagakülg: valget värvi.
                           
                        
                              c)
                           
                           
                              Tagakaas: sinist värvi (PANTONE® Reflex Blue).
                           
                        
            
                  3.
               
               
                  Passi pealkirjade järjestus ja lehekülgede numeratsioon:
                  
                              a)
                           
                           
                              rangelt tuleb järgida pealkirjade järjestust (Rooma numbritega);
                           
                        
                              b)
                           
                           
                              passi leheküljed peavad olema nummerdatud iga lehekülje allservas järgmises vormis: x/n, kus x tähistab asjaomast lehekülge ja n passi lehekülgede koguarvu;
                           
                        
                              c)
                           
                           
                              igale passi lehele peab olema trükitud passi välja andnud liikmesriigi ISO kood, millele järgneb kordumatu tähtnumbriline kood;
                           
                        
                              d)
                           
                           
                              1. osas sätestatud passi näidise lehekülgede arv ja lahtrite suurus ja kuju on soovituslikud.
                           
                        
            
                  4.
               
               
                  Keeled
                  Kogu trükitud tekst peab olema väljaandva liikmesriigi ametlikus keeles (ametlikes keeltes) ja inglise keeles.
               
            
                  5.
               
               
                  Turvaelemendid
                  
                              a)
                           
                           
                              Kui passi III jaotisesse on sisestatud nõutav teave, kaetakse see leht läbipaistva laminaatkilega.
                           
                        
                              b)
                           
                           
                              Kui mõnel passi lehel esitatakse teave kleepsu kujul, mis ei ole eemaldamisel isehävinev, siis kaetakse see kleeps läbipaistva laminaatkilega.
                           
                        
            3.   OSA
      
         Ühel käesoleva määruse II lisa 1. osas loetletud territooriumil või ühes kolmandas riigis välja antud passi näidis
      
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      
         
      4.   OSA
      
         Lisanõuded ühel käesoleva määruse II lisa 1. osas loetletud territooriumil või ühes kolmandas riigis välja antud passi näidise kohta
      
      
                  1.
               
               
                  Passi vorm
                  Passi mõõtmed on 100 × 152 mm.
               
            
                  2.
               
               
                  Passi kaas
                  
                              a)
                           
                           
                              Esikaas:
                              
                                          i)
                                       
                                       
                                          värv: PANTONE® monochrome ja riigi embleem ülemises veerandis;
                                       
                                    
                                          ii)
                                       
                                       
                                          allossa peab olema trükitud passi välja andnud territooriumi või kolmanda riigi ISO kood, millele järgneb kordumatu tähtnumbriline kood (3. osas esitatud passi näidises viidatakse sellele kui „numbrile”).
                                       
                                    
                        
                              b)
                           
                           
                              Esikaane sisekülg ja sisekaane tagakülg: valget värvi.
                           
                        
                              c)
                           
                           
                              Tagakaas: värv PANTONE® monochrome.
                           
                        
            
                  3.
               
               
                  Passi pealkirjade järjestus ja lehekülgede numeratsioon:
                  
                              a)
                           
                           
                              rangelt tuleb järgida pealkirjade järjestust (Rooma numbritega);
                           
                        
                              b)
                           
                           
                              passi leheküljed peavad olema nummerdatud iga lehekülje alaserval järgmises vormis: x/n, kus x tähistab asjaomast lehekülge ja n passi lehekülgede koguarvu;
                           
                        
                              c)
                           
                           
                              igale passi lehele peab olema trükitud passi välja andnud territooriumi või kolmanda riigi ISO kood, millele järgneb kordumatu tähtnumbriline kood;
                           
                        
                              d)
                           
                           
                              3. osas sätestatud passi näidise lehekülgede arv ja lahtrite suurus ja kuju on soovituslikud.
                           
                        
            
                  4.
               
               
                  Keeled
                  Kogu trükitud tekst peab olema väljaandva territooriumi või kolmanda riigi ametlikus keeles (ametlikes keeltes) ja inglise keeles.
               
            
                  5.
               
               
                  Turvaelemendid
                  
                              a)
                           
                           
                              Kui passi III jaotisesse on sisestatud nõutav teave, kaetakse see leht läbipaistva laminaatkilega.
                           
                        
                              b)
                           
                           
                              Kui mõnel pass lehel esitatakse teave kleepsu kujul, mis ei ole eemaldamisel isehävinev, siis kaetakse see kleeps läbipaistva laminaatkilega.
                           
                        
            
         (1)  Euroopa logode graafiline juhis: http://publications.europa.eu/code/en/en-5000100.htm
   
   
      IV LISA
      1.   OSA
      
         Veterinaarsertifikaadi näidis koerte, kasside ja valgetuhkrute mittekaubanduslikuks liikumiseks territooriumilt või kolmandast riigist liikmesriiki vastavalt määruse (EL) nr 576/2013 artikli 5 lõigetele 1 ja 2
      
      
         
      
         
      
         
      
         
      
         
      2.   OSA
      
         Selgitavad märkused veterinaarsertifikaatide täitmiseks
      
      
                  a)
               
               
                  Kui sertifikaadis on öeldud, et teatud kinnitus on asjakohane, võib ametlik veterinaararst need kinnitused, mis ei ole asjakohased, läbi kriipsutada, kinnitades seda nimetähtede ning pitseriga, või sertifikaadist täielikult kustutada.
               
            
                  b)
               
               
                  Sertifikaadi originaaleksemplar koosneb ühest paberilehest või kui on vaja rohkem tekstiruumi, siis peab sertifikaat olema sellisel kujul, et kõik vajalikud paberilehed moodustavad osa ühtsest tervikust ja on jagamatud.
               
            
                  c)
               
               
                  Sertifikaat koostatakse vähemalt ühes sisenemiskohaks oleva liikmesriigi ametlikus keeles ja inglise keeles. Sertifikaat täidetakse trükitähtedega vähemalt ühes sisenemiskohaks oleva liikmesriigi ametlikus keeles ja inglise keeles.
               
            
                  d)
               
               
                  Kui sertifikaadile lisatakse lisalehti või täiendavaid dokumente, käsitatakse neid paberilehti või dokumente samuti sertifikaadi originaali osana ja ametlik veterinaararst kannab igale leheküljele oma allkirja ja pitseri.
               
            
                  e)
               
               
                  Kui sertifikaat koos punktis d osutatud lisadega koosneb mitmest leheküljest, on iga lehekülg selle alumisel serval nummerdatud (leheküljenumber / lehekülgede koguarv) ning iga lehe ülemisel serval on pädeva asutuse antud sertifikaadi viitenumber.
               
            
                  f)
               
               
                  Sertifikaadi originaal peab olema välja antud lähetuskohaks oleva territooriumi või kolmanda riigi ametliku veterinaararsti poolt ja heaks kiidetud lähetuskohaks oleva territooriumi või kolmanda riigi pädeva asutuse poolt. Lähetuskohaks oleva kolmanda riigi või territooriumi pädev asutus tagab, et järgitakse sertifikaadi väljastamise eeskirju ja põhimõtteid, mis on samaväärsed direktiivis 96/93/EÜ sätestatutega.
                  Allkirja värv peab erinema teksti värvist. Sama reeglit kohaldatakse ka templite suhtes, v.a reljeefpitserid ja vesimärgid.
               
            
                  g)
               
               
                  Lahtrites I.2 ja II.a nimetatud sertifikaadi viitenumbri peab andma lähetuskohaks oleva territooriumi või kolmanda riigi pädev asutus.
               
            3.   OSA
      
         Määruse (EL) nr 576/2013 artikli 25 lõikes 3 nimetatud kirjalik deklaratsioon
      
      
         Jaotis A
      
      
         Näidisdeklaratsioon
      
      
         
      
         Jaotis B
      
      
         Deklaratsiooni lisanõuded
      
      Deklaratsioon koostatakse vähemalt ühes selle väljastanud liikmesriigi ametlikus keeles ja inglise keeles ja täidetakse trükitähtedega.